
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Mestský súd Bratislava II 69Pc/46/2025 1225202808 04. 12. 2025 Mgr. Katarína Mužilová ECLI:SK:MSBA2:2025:1225202808.2
Opravné uznesenie Mestský súd Bratislava II v Bratislave, v právnej veci manžela: F. Š., D.. XX.XX.XXXX, H. N. A. XXXX/ X, N., zastúpeného spoločnosťou Advokátska kancelária Ivan Syrový, s. r. o., so sídlom Kadnárova 83, Bratislava, IČO: 47 232 765 a manželky: V. Š., D.. XX.XX.XXXX, H. N. A. XXXX/X, N., o rozvod manželstva, takto rozhodol: Súd o p r a v u j e meno manžela uvedené v záhlaví rozsudku Mestského súdu Bratislava II zo dňa 01.12.2025, č. k. 69Pc/46/2025-30, a to tak, že meno manžela má správne znieť: „F.“ odôvodnenie: 1. Rozsudkom Mestského súdu Bratislava II, č. k. 69Pc/46/2025-30 zo dňa 01.12.2025 súd rozviedol manželstvo F. Š., D.. XX.XX.XXXX V. V. Š., D.. XX.XX.XXXX a žiadnemu z účastníkov nepriznal nárok na náhradu trov konania. 2. Podaním doručeným súdu dňa 04.12.2025, sa manžel domáha opravy uvedeného rozsudku, v záhlaví ktorého bolo nesprávne uvedené jeho meno. 3. Z obsahu spisu bolo zistené, že písomné vyhotovenie označeného rozhodnutia obsahuje v záhlaví rozhodnutia zrejmú pisársku chybu, keď meno manžela bolo nesprávne uvedené ako: „F.“ namiesto správneho uvedenia mena manžela: „F.“. 4. Podľa § 2 ods. 1 zákona č. 161/2015 Z. z. Civilného mimosporového poriadku (ďalej len „CMP“) na konanie podľa tohto zákona sa použijú ustanovenia CSP, ak tento zákon neustanovuje inak. 5. Podľa § 224 zákona č. 160/2015 Z. z. Civilného sporového poriadku (ďalej len „CSP“) súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O oprave súd vydá opravné uznesenie, ktoré doručí subjektom konania. 6. Podľa § 234 ods. 2 CSP, ak nie je ďalej ustanovené inak, použijú sa na uznesenie primerane ustanovenia o rozsudku. 7. Vzhľadom na citované zákonné ustanovenia a na zistenie, že vo vyššie označenom rozhodnutí je nesprávnosť v označení mena manžela, súd považoval za potrebné vykonať opravu vyššie označeného rozhodnutia a rozhodol tak, ako je uvedené vo výroku tohto uznesenia. Poučenie:
Proti tomuto uzneseniu možno podať odvolanie do 15 dní odo dňa jeho doručenia, na Mestskom súde Bratislava II, písomne, v dvoch vyhotoveniach. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Podľa § 365 Civilného sporového poriadku odvolanie možno odôvodniť len tým, že a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, h) rozhodnutie súdu prvej inštancie vychádza z nesprávneho právneho posúdenia veci. Podľa § 62 Civilného mimosporového poriadku odvolanie možno odôvodniť aj tým, že súd prvej inštancie nesprávne alebo neúplne zistil skutočný stav veci. Odvolacie dôvody možno meniť a dopĺňať až do rozhodnutia o odvolaní.

